کمل کھہیرا

کمل کھیرا (Kamal Khera) اک پنجابی کینیڈیئن سیاسی عورت اے۔ اوہ 26 اکتوبر 2021 نوں کینیڈا دی وفاقی وزارت برائے بزرگان دی وزیر بݨی۔ لبرل پارٹی دی رکن، کمل کھیرا نوں پہلی بار 2015 دے وفاقی انتخابات وچ ہاؤس آف کامنز وچ بریمپٹن ویسٹ دے حلقے دی نمائندگی لئی چُݨیا گیا سی۔

 پچھوکڑ 
کمل کھیرا دا پچھوکڑ چڑھدے پنجاب دے ضلع روپڑ دے پنڈ بھاگو ماجرا توں اے پر اوہدا جم دلی وچ ہویا۔ 
کمل کھیرا اک رجسٹرڈ نرس اے۔ اوہنے یارک یونیورسٹی وچوں تعلیم حاصل کیتی، اوتھوں اوہنے نرسنگ وچ آنرز بیچلر آف سائنس دی تعلیم حاصل کیتی۔ سیاست توں پہلاں، اوہ سینٹ جوزف ہیلتھ سینٹر ٹورنٹو وچ آنکولوجی یونٹ وچ رجسٹرڈ نرس دے طور تے کَم کردی سی۔

 سیاسی کیریئر 
کمل کھیرا نوں دسمبر 2014 وچ بریمپٹن ویسٹ وچ لبرل پارٹی دی امیدوار دے طور تے نامزد کیتا گیا سی، اکتوبر 2015 وچ ہوݨ والے وفاقی انتخابات وچ اوہنے سیٹ جیت لئی۔Liberals find candidate in Brampton West for next federal election, The Brampton Guardian, December 10, 2014.Liberal Kamal Khera wins Brampton West, The Brampton Guardian, October 20, 2015. 2015 وچ جد پہلی بار منتخب ہوئی، تاں اوہ ایوان وچ لبرل پارٹی دی سبھ توں کم عمر رکن پارلیمنٹ سی تے مجموعی طور تے نیو ڈیموکریٹک پارٹی دے Pierre-Luc Dusseaut توں بعد دوسرے نمبر اُتے سی۔John Paul Tasker, Meet the Class of 2015: Notable Rookies headed to Parliament Hill, CBC.ca, October 22, 2015. اوہ 2019 دے وفاقی انتخابات  تے 2021 دے وفاقی انتخابات وچ وی منتخب ہوئی۔

2 دسمبر 2015 نوں وزیر اعظم جسٹن ٹروڈو نے کمل کھیرا نوں وزارت صحت دی پارلیمنٹری سیکرٹری مقرر کیتا، فیر جنوری 2017 وچ وزارت قومی محصول دی پارلیمنٹری سیکرٹری مقرر کیتا، اگست 2018 وچ بین الاقوامی ترقی دی وزارت دی پارلیمنٹری سیکرٹری مقرر کیتا، اوہنے جنوری 2021 وچ بین الاقوامی ترقی دی پارلیمنٹری سکریٹری شِپ توں استعفا دے دتا۔

26 اکتوبر 2021 نوں جسٹن ٹروڈو دی کبینا وچ بزرگاں دی وزیر دے عہدے اُتے تعینات کیتی گئی، اس توں پہلاں ایہ وزارت ڈیب شولٹ کول سی جو کنگ وان (King-Vaughan) دے حلقے وچوں انتخاب ہار گیا سی۔

 حوالے 

گٹھ:پنجابی سیاستدان
گٹھ:پنجابی عورتاں
گٹھ:پنجابی لوک
گٹھ:پنجابی شخصیتاں